Държавен вестник, бр. 101, 2009 г., стр. 67

БРОЙ  101	
Д Ъ Р Ж А В Е Н  В Е С Т Н И К 	
СТР.  67  
Тези преговори се водят от Комисията в 
консултация със специален комитет, назначен 
от Съвета, който я подпомага в тази задача, и 
в рамките на указанията, които Съветът може 
да є отправи. Комисията докладва редовно на 
специалния комитет, както и на Европейския 
парламент, относно хода на преговорите.
4. Съветът действа с квалифицирано мно­
зинство относно договарянето и сключването 
на споразуменията, посочени в параграф 3. По 
отношение на договарянето и сключването на 
споразумения в областта на търговията с услу­
ги и търговските аспекти на интелектуалната 
собственост, както и по отношение на преките 
чуждестранни инвестиции, Съветът действа с 
единодушие, когато съответното споразумение 
съдържа разпоредби, за които се изисква еди­
нодушие за приемането на вътрешни правила.
Съветът действа с единодушие и относно 
договарянето и сключването на споразумения:
а) в областта на търговията с културни и 
аудиовизуални услуги, когато съществува риск 
тези споразумения да засегнат културното и 
езиковото многообразие на Съюза;
б) в областта на търговията със социал­
ни, образователни и здравни услуги, когато 
съществува риск тези споразумения сериозно 
да нарушат организацията на тези услуги на 
национално равнище и да засегнат отговор­
ността на държавите-членки по предоставянето 
на тези услуги.
5. Договарянето и сключването на междуна­
родни споразумения в областта на транспорта 
се уреждат от разпоредбите на дял V, трета 
част, и на член 188 Н.
6. Упражняването на компетентността, пре­
доставена от настоящия член в областта на 
общата търговска политика, не засяга разгра­
ничаването на компетентността между Съюза и 
държавите-членки и не води до хармонизиране 
на законовите или подзаконовите разпоредби 
на държавите-членки, доколкото Договорите 
изключват такова хармонизиране.“
СЪТРУДНИЧЕСТВО ЗА РАЗВИТИЕ
159) Създава се дял III, озаглавен „СЪТРУД­
НИЧЕСТВО С ТРЕТИ СТРАНИ И ХУМАНИ­
ТАРНА ПОМОЩ“.
160) Създава се глава 1 „СЪТРУДНИЧЕСТ­
ВО ЗА РАЗВИТИЕ“ със заглавието на дял XX 
на трета част.
161) Създава се член 188 Г с текста на 
член 177; той се изменя, както следва:
а) параграфи 1 и 2 се заменят със следния 
текст:
„1. Политиката на Съюза в областта на 
сътрудничеството за развитие се провежда в 
рамките на принципите и целите на външната 
дейност на Съюза. Политиката на Съюза в 
областта на сътрудничеството за развитие и 
политиките на държавите-членки се допълват 
и подсилват взаимно.
Основната задача на политиката на Съюза в 
тази област е намаляването и като крайна цел, 
изкореняването на бедността. Съюзът взема 
предвид целите на сътрудничеството за развитие 
при изпълнението на политиките, които биха 
могли да засегнат развиващите се страни.“;
б) параграф 3 се преномерира на 2.
162) Създава се член 188 Д с текста на 
член 179; той се изменя, както следва:
а) параграф 1 се заменя със следния текст:
„1. Европейският парламент и Съветът, 
като действат в съответствие с обикновената 
законодателна процедура, приемат необходи­
мите мерки за прилагане на политиката на 
сътрудничество за развитие, които могат да 
се отнасят до многогодишни програми за съ­
трудничество с развиващите се страни или до 
програми с тематичен подход.“;
б) създава се следният нов параграф 2:
„2. Съюзът може да сключва с трети страни 
и с компетентните международни организации 
всяко споразумение, което допринася за пос­
тигането на целите, посочени в член 10 А от 
Договора за Европейския съюз и в член 188 Г 
от настоящия договор.
Първата алинея не засяга компетентността 
на държавите-членки по отношение на воденето 
на международни преговори и сключването на 
споразумения.“;
в) съществуващият параграф 2 се преноме­
рира на 3, а съществуващият параграф 3 се 
заличава.
163) Създава се член 188 Е с текста на 
член 180; той се изменя, както следва:
В началото на параграф 1 се добавя следната 
част от изречение: „За да насърчава взаим­
ното допълване и ефективността на техните 
действия, ...“.
164) Създава се член 188 Ж с текста на 
член 181; второто изречение от първата алинея 
и втората алинея се заличават.
ИКОНОМИЧЕСКО, ФИНАНСОВО И 
ТЕХНИЧЕСКО СЪТРУДНИЧЕСТВО С ТРЕ­
ТИ СТРАНИ
165) Създава се глава 2 „ИКОНОМИЧЕСКО, 
ФИНАНСОВО И ТЕХНИЧЕСКО СЪТРУДНИ­
ЧЕСТВО С ТРЕТИ СТРАНИ“ със заглавието 
на дял XXI от трета част.
166) Създава се член 188 З с текста на 
член 181 А; той се изменя, както следва:
а) параграф 1 се заменя със следния текст:
„1. Без да се засягат останалите разпоредби 
на Договорите, и по-конкретно членове 188 Г – 
188 Ж, Съюзът провежда действия за икономи­
ческо, финансово и техническо сътрудничество, 
включително за подпомагане, по-конкретно във 
финансовата област, с трети страни, различни 
от развиващите се страни. Тези действия са 
в съответствие с политиката на развитие на 
Съюза и се провеждат съгласно принципите